cyanic-selkie/wikianc huggingface dataset:
लोकेशन
लोकेशन (location), जेकरा के आम भाषा में अस्थान या फिर जगह कह दिहल जाला, भूगोल में पृथ्वी की कौनों क्षेत्र, सहर, गांव या कौनों भी बिंदु के कहल जाला जेवन अपनी स्थिति खातिर बिसेस रूप से पहिचनाल जा सके। आम बोलचाल में जगह आ लोकेशन दुनों के एकही अरथ लगावल जाला। हालाँकि, भूगोल में इनहन में एगो भेद कइल जाला। लोकेशन के भूगोल में दू तरीका से बतावल जाला। स्वतंत्र निर्देशांक द्वारा, मने की अक्षांश-देशांतर की द्वारा ; या सापेक्षिक निर्देशांक द्वारा - जेवना में दूसरी मालूम जगहन से दूरी आ दिशा बतावल जाला। जबकी, जगह के परिभाषा बतावे में सटीक लोकेशन पर ओतना जोर ना होला जेतना कि ओह लोकेशन पर पावे जाए वाला चीज सभ के बिसेसता बतावे पर होला। के अपने आप में बिशिष्ट भइले की कारन ई भूगोल के आधार हवे, काहें से की भूगोल में प्राथमिक रूप से एही बात के पढ़ाई होला की कौनो चीज कौनी-कौनी जगह पर पावल जाला, या फिर कौनों जगह बिसेस पर कवन-कवन चीज मिलेला।
तीन गो अर्थ
भूगोल आ जीआइएस में आमतौर पर जगह शब्द के तीन गो अरथ में प्रयोग हो सकेला:
लोकेशनल एनालिसिस
लोकेशनल एनालिसिस चीजन के, लोगन के, कौनों संगठन के लोगन के, जानकारी के, चाहे बिबिध किसिम के गतिविधि आ सामग्री सभ के इष्टतम (ऑप्टिमम) प्लेसमेंट के खोज, आकलन आ ओकरा के निर्दिष्ट करे के तकनीक हवे।
कृषि भूगोल
खेती के भूगोल भा कृषि भूगोल (अंग्रेजी: Agricultural geography, एग्रिकल्चरल ज्याॅग्रफी) मानव भूगोल के अंतर्गत आवे वाली शाखा आर्थिक भूगोल के एगो उपशाखा हउवे। खेती के बैस्विक आ क्षेत्रीय पैटर्न के अध्ययन एकर मुख्य बिसय हवे — बिस्व के बिबिध कृषि प्रकार, कृषि अवस्थिति (लोकेशन), आ कृषि प्रदेश नियर चीज एह शाखा के अंतर्गत पढ़ल जालें। हालाँकि, खेती से जुड़ल उत्पादन के अध्ययन परंपरागत रूप से प्रमुख बा जबकि उपभोग से जुड़ल चीज के अध्ययन पर जोर कम बा।
बिसयबस्तु
परंपरागत रूप से खेती के भूगोल मानव भूगोल के शाखा आर्थिक भूगोल के उपशाखा के रूप में देखल जाला। आर्थिक भूगोल में मनुष्य के बिबिध प्राथमिक, द्वीतीयक, तृतीयक वगैरह आर्थिक क्रिया सभ के भूगोली पैटर्न के अध्ययन कइल जाला। खेती के, जे आजीविका (जीवन चलावे के आगम) आ खुद के उपभोग खाती कइल जाय, प्राथमिक क्रिया मानल जाला।
स्वतंत्र रूप से, भूगोल के शाखा के रूप में कृषि भूगोल के अध्ययन के प्रमुख बिसय नीचे दिहल बाड़ें:
लोकेशन मॉडल
कवना किसिम क खेती कहाँ, आ काहें हो रहल बा एकर बिस्लेषण खेती के लोकेशन संबंधी सिद्धांत द्वारा कइल जाला। वॉन थ्यूनेन मॉडल अइसने एगो सैद्धांतिक मॉडल हवे जे ई बतावे ला कि बाजार के सेंटर से दूरी बढ़े प खेती के पैटर्न में कइसे बदलाव होखे ला।
भारत में
भारत में कृषि भूगोल के क्षेत्र में काम के शुरुआत दक्खिनी भारत में भइल। के. सी. रामकृष्णन, एस. एम्. सी. अय्यर, राजमनिक्कम आ गोपालन नियर बिद्वान लोग एह क्षेत्र के छोट छोट इलाका सभ के खेती के भूगोल के विवरण पर काम कइल। उत्तर भारत में सबसे पहिले बी.एन. मुखर्जी उत्तर प्रदेश के कृषि भूगोल पर काम कइलें आ इनके एडिनबरा इन्वर्सिटी से एह बिसय पर पी.एच.डी. मिलल; बिहार के कृषि भूगोल पर पी. दयाल के लंदन से पी.एच.डी के उपाधि मिलल। दयाल पंजाब के खेती के भूगोल पर काम कइलें आ जसवीर सिंह हरियाणा के हिसार इलाका के खेती के समस्या पर काम कइलें।
भारत के कृषि प्रदेश के वर्गीकरण कई बिद्वान लोग बिबिध आधार पर कइल जेह में एम. एस. रंधावा (1958), पी. सेनगुप्त (1968) आ आर. एल. सिंह (1971) के वर्गीकरण प्रमुख बाड़ें।
करूर जिला
करूर जिला भारत के तमिलनाडु राज्य में एगो जिला बाटे। एकर मुख्यालय करूर शहर बाटे। एकर कुल रकबा 2901 वर्ग कि॰मी॰ बाटे।
जनसंख्या
साल 2011 के जनगणना के हिसाब से करूर जिला के कुल जनसंख्या 1076588 बाटे आ जनसंख्या घनत्व 371 बाटे।
नाइट्रोजन
नाइट्रोजन एक तत्त्व बा।
दीपिका पादुकोण
दीपिका पादुकोण (जनम: 5 जनवरी 1986) एक ठो भारतीय फिलिम ऐक्ट्रेस बाड़ी। दीपिका के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला। पादुकोण के कई ठे अवार्ड मिल चुकल बाड़ें जेह में फिल्फेयरो सामिल बा।
बैडमिंटन खिलाड़ी प्रकाश पादुकोण के बेटी पादुकोण के जनम कोपेनहेगन में भइल रहे आ इनकर परवरिश बंगलौर में भइल। किशोरावस्था में ऊ राष्ट्रीय स्तर के चैम्पियनशिप में बैडमिंटन खेलत रहली बाकिर एह खेल में आपन कैरियर छोड़ के फैशन मॉडल बन गइली। जल्दिये इनके फिलिमी भूमिका खातिर ऑफर मिलल आ ऊ 2006 में कन्नड़ फिलिम ऐश्वर्या के टाइटिल किरदार के रूप में अभिनय के शुरुआत कइली। एकरे बाद पादुकोण अपना पहिली बॉलीवुड रिलीज रोमांस ओम शांति ओम (2007) में शाहरुख खान के साथ डबल रोल निभवली जेह में इनके बेस्ट फीमेल डेब्यू खातिर फिल्मफेयर अवार्ड मिलल। पादुकोण के रोमांस फिलिम लव आज कल (2009) में अभिनय करे वाली भूमिका खातिर तारीफ मिलल, बाकी एकरे बाद कुछ समय खातिर झटका लागल।
कल्कि कोचलिन
कल्कि कोचलिन एक ठो भारतीय फिलिम ऐक्ट्रेस बाड़ी। कल्कि कोचलिन के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
अरावली
अरावली या  अरावली परबत श्रेणी  (अंग्रेजी:Aravali Range) भारत के गुजरात, राजस्थान, दिल्ली आ हरियाणा में मौजूद एगो परबत श्रेणी बाटे।
चेल्सी फुटबॉल क्लब
चेल्सी फुटबॉल क्लब, एगो प्रसिद्ध अंग्रेजी फुटबॉल क्लब हवे,  जे इंग्लैंड की लंडन नगर, में स्थित बा। इनकर घरेलू मैदान स्टैमफोर्ड ब्रिज हवे, ऊ लोग वर्तमान में प्रीमियर लीग में खेलत बा।
कृष्णागिरी जिला
कृष्णागिरी जिला भारत के तमिलनाडु राज्य में एगो जिला बाटे। एकर मुख्यालय कृष्णागिरी शहर बाटे। एकर कुल रकबा 5086 वर्ग कि॰मी॰ बाटे।
जनसंख्या
साल 2011 के जनगणना के हिसाब से कृष्णागिरी जिला के कुल जनसंख्या 1883731 बाटे आ जनसंख्या घनत्व 370 बाटे।
बाइजेंटाइन आर्ट
बाइजेंटाइन आर्ट चाहे बाइजेंटाइन कला (Byzantine art) में आइसन कला सभ के सामिल कइल जाला जे पूरबी यूरोपीय साम्राज्य (बाइजेंटाइन साम्राज्य) के दौरान ईसाई ग्रीक कलात्मक चीजन के प्रतिनिधित्व करे लीं। एह में ऊ देस आ इलाका भी सामिल कइल जालें जहाँ के कला एह साम्राज्य के कला से परभावित भइल। बाइजेंटाइन साम्राज्य के उदय रोम के पतन से भइल आ 1453 में कुस्तुन्तुनिया के पतन ले ई साम्राज्य रहल। एकर कलात्मक बिरासत एह इलाका के अलावा कई मुस्लिम देसन तक में ब्याप्त बा जे रूम सागरी (भूमध्यसागरी) इलाका में रहलें।
लहान, नेपाल
लहान नगरपालिका, नेपाल के सिराहा जिला के सभ से पहिल 2032 साल मे स्थापीत नगरपालिका बा। ई नगरपालिका में 24 गो वार्ड बा। एह नगरपालिका के कुल जनसंख्या 91,766 बा आ क्षेत्रफल 167.17 वर्गकिलोमीटर बाटे। एकर केंद्र लहान नगरपालिका के कार्यालय मे राखल गइल बा। एह नगरपालिका के उत्तर मे उदयपुर जिला दक्खिन मे लक्ष्मीपुर पतारी गाँवपालिका, सखुवानान्कारकट्टी गाँवपालिका पुरब मे सप्तरी जिला आ पश्चिम मे धनगढ़ीमाई नगरपालिका बाड़ें।
कुलगाम जिला
कुलगाम जिला भारत के जम्मू अउरी काश्मीर राज्य में एगो जिला बाटे। एकर मुख्यालय कुलगाम शहर बाटे। एकर कुल रकबा 457 वर्ग कि॰मी॰ बाटे।
रोमनेस्क कला
रोमानिस्क आर्ट चाहे रोमनेस्क आर्ट (Romanesque art; रोम'नॆस्क) यूरोप के कला हवे जे 1000 ईसवी से ले के 12वीं सदी में गोथिक शैली के उदभव तक ले रहल। एकरे ठीक पहिले के समय के कला के प्री-रोमानिस्क आर्ट के नाँव से जानल जाल; एह टर्मावली के इस्तेमाल 19वीं सदी के कला इतिहासकार लोग कइल। रोमनेस्क कला कई मायने में रोमन सभ्यता आ कला से आपन चीज लिहलस जइसे कि गोल मेहराब (आर्च); बाकी कई गो नाया फीचर भी एह जमाना में आइल जइसे कि बैरल वाल्ट, एप्सीज आ एकान्थस-लीफ डेकोरेशन। पेंटिंग के मामिला में ई कला बाइजेंटाइन आर्ट से भी परभावित रहल।
कुलगाम जिला
जनसंख्या
साल 2011 के जनगणना के हिसाब से कुलगाम जिला के कुल जनसंख्या 422786 बाटे आ जनसंख्या घनत्व 925 बाटे।
बाबा नागार्जुन
नागार्जुन, बाबा नागार्जुन (30 जून 1911 – 5 नवंबर 1998; जनम नाँव वैद्यनाथ मिश्र आ मैथिली में रचना खातिर उपनाँव यात्री) हिंदीआ मैथिली भाषा के लेखक, कवि आ अउरी कई बिधा के रचनाकार रहलें। ऊ आजादी के आंदोलन में भी हिस्सा लिहलें आ लंका में कुछ दिन पढ़े-पढ़ावे का काम भी कइलें। बाद में ऊ बौद्ध धरम में दीक्षा ले लिहले रहलें।
रणबीर कपूर
रणबीर कपूर (जनम 28 सितंबर 1982) एगो भारतीय एक्टर बाड़ें जे हिंदी-भाषा के फिलिम सभ में काम करे खातिर जानल जालें। ऊ हिंदी सिनेमा के सभसे ढेर वेतन पावे वाला कलाकारन में से एक बाड़ें आ 2012 से फोर्ब्स इंडिया सेलिब्रिटी 100 लिस्ट में शामिल बाड़ें। कपूर के कई गो अवार्ड मिलल बाड़ें जिनहन में छह गो फिल्मफेयर अवार्ड भी शामिल बाड़ें।
एक्टर ऋषि कपूर आ नीतू सिंह के बेटा आ एक्टर-निर्देशक राज कपूर के पोता कपूर, क्रम से स्कूल ऑफ विजुअल आर्ट्स आ ली स्ट्रासबर्ग थिएटर आ फिल्म इंस्टीट्यूट में फिल्म निर्माण आ मेथड एक्टिंग के काम कइलें। एकरे बाद ऊ संजय लीला भंसाली के फिलिम ब्लैक (2005) में असिस्ट कइलें आ भंसाली के दुखद रोमांस सावरिया (2007) से एक्टिंग के सुरुआत कइलें, जे समीक्षा आ ब्यापारिक रूप से बिफल फिलिम रहल। कपूर कमिंग-ऑफ-एज फिलिम वेक अप सिड, रोमांटिक कॉमेडी अजब प्रेम की गजब कहानी (दुनों 2009), आ राजनीतिक ड्रामा राजनीति (2010) के साथ पहिचान हासिल कइलें।
रॉकस्टार (2011) में एगो परेशान संगीतकार के रूप में कपूर के प्रस्तुति आ बरफी! (2012) में एगो हंसमुख बहरा-मूक आदमी के रूप में इनके लगातार दू बेर सर्वश्रेष्ठ एक्टर खातिर फिल्मफेयर अवार्ड मिलल। रोमांटिक कॉमेडी ये जवानी है दीवानी (2013) में दीपिका पादुकोण के साथ एगो प्रमुख भूमिका इनके स्टार के रूप में अउरी स्थापित कइलस। एकरे बाद कई ठे ब्यापारिक बिफलता सभ के सिलसिला आइल जेह में ए दिल है मुशकिल (2016) आ संजू (2018) एकर अपवाद रहलें। बाद वाला इनके सभसे ढेर कमाई करे वाली रिलीज के रूप में उभरल आ एह में संजय दत्त के किरदार इनके एगो अउरी फिल्मफेयर अवार्ड मिलल। विराम के बाद ऊ सभसे ढेर कमाई करे वाली फैंटेसी फिलिम ब्रह्मशास्त्र: पार्ट वन — शिव (2022) में अभिनय कइलें।
अपना अभिनय कैरियर के अलावा कपूर चैरिटी आ काज के समर्थन करेलें। उ इंडियन सुपर लीग फुटबॉल टीम मुंबई सिटी एफसी के सह मालिक भी बाड़े। उनकर बियाह अभिनेत्री आलिया भट्ट से भइल बा, जेकरा से उनकर एगो बेटी बाड़ी।
मोसुल
मोसुल (الموصل - अल-मोसुल) उत्तरी ईराक में एगो प्रमुख शहर बा। दजला नदी एह शहर के दू भाग में बाँटे ले। अक्टूबर 2016 ई शहर लड़ाई के मैदान बनल बा काहें कि ई शहर जून 2914 से जुलाई 2017 ले आइएसआइएस के कब्ज़ा में रहल ह। मोसुल के लड़ाई अक्टूबर 2016 में सुरू भइल आ साल 2003 के अमेरिकी हमला के बाद से ईराक के सेना द्वारा अबतक ले के सभसे बड़ मलेटरी अभियान बा। मार्च 2017 ले पूरबी मोसुल ईराकी सेना के कब्ज़ा में रहल आ पच्छिमी मोसुल के छोटहन हिस्सा आइएस के बंधक रहल। इराक के परधानमंत्री हैदर अल-अब्बासी 9 जुलाई 2017 के मोसुल के पूरा तरीका से आजाद होखे के घोषणा के तइयारी कइलेन। अगिला दिने एकर औपचारिक घोषणा कइल गइल।
मदुरै जिला
मदुरै जिला भारत के तमिलनाडु राज्य में एगो जिला बाटे। एकर मुख्यालय मदुरै शहर बाटे। एकर कुल रकबा 3676 वर्ग कि॰मी॰ बाटे।
कार्बन
कार्बन (अंग्रेजी: कॉर्बन; Carbon, मूल carbo "कोइला" से अंग्रेजी में आइल शब्द) एगो रासायनिक तत्व हवे जेकर चीन्हा C (रोमन कैपिटल अच्छर "सी") हवे आ परमाणु नंबर 6 हवे। ई गैर-धातु हवे आ टेट्रावैलेंट—मने कि कोवेलेंट बंध बनावे खातिर चार इलेक्ट्रान के उपलब्धता वाला हऽ। ई पीरियोडिक टेबल में ग्रुप 14 में रखल जाला। कार्बन के तीन गो आइसोटोप प्राकृतिक रूप से मिले लें, 12C आ 13C स्टेबल होलें, जबकि 14C एगो रेडियोन्यूकलाइड हवे, एकरे क्षय के हाफ-लाइफ लगभग 5,730 साल होला। कार्बन कुछ अइसन तत्व सभ में से एक बा जेकरे बारे में बहुत प्राचीन जमाना से लोगन के मालुम बाटे।
कार्बन पृथ्वी पर बहुत सारे रूपों में पाया जाता है| जैसे - हिरा, ग्रेफाइट, फुलरिन आदि|लेकिन हिरा कार्बन का शुद्धतम रूप है जो की बहुत कठोर होता है इससे काच पत्थर आदि काटे जा सकते है| दुसरि तरफ ग्रेफाइट बहुत नर्म और कोमल होता है,इसका उपयोग लिखने वाली पेन्सिल में किया जाता है.....Read More
खेलकूद
खेलकूद (Sport) में अइसन सगरी काम सामिल बा जेह में आपसी कंपटीशन के भावना से शारीरिक मेहनत भा कसरती काम कइल जाय, खेल के भावना होखे, खेले वाला लोग के आपस में सहज भा ब्यवस्थित रूप से भागीदारी होखे आ एकर मकसद शारीरिक-मानसिक कुशलता बढ़ावल, कंपटीशन में जीत हासिल कइल आ कुछ दशा में दर्शक लोग के मनोरंजन कइल भी होखे।
अनुच्छेद 370
भारत के संबिधान के अनुच्छेद 370 जम्मू अउरी काश्मीर राज्य के खुदशासित (ऑटोनॉमस) दर्जा देला। ई अनुच्छेद भारतीय संबिधान के भाग-21 (Part XXI) टंपरेरी, ट्रांजिशनल आ इस्पेशल प्राबिधान में लिखल गइल बाटे। जम्मू काश्मीर के संबिधान सभा के एकरे गठन के बाद ई पावर दिहल गइल कि ऊ ओह अनुच्छेद सभ के ड्राफ्ट करे जे एह राज्य पर लागू होखिहें या अनुच्छेद 370 के भंग करे। जम्मू काश्मीर के संबिधान सभा, आगे चल के राज्य खाती संबिधान बनवलस आ खुद के भंग क लिहलस, अनुच्छेद 370 के उठा लेवे के अनुशंसा (रिकमेंडेशन) कइले बिना, एह कारण अनुच्छेद 370 के भारत के संबिधान के परमानेंट चीज होखे के मानद मिल गइल रहे।
5 अगस्त 2019 के भारतीय राष्ट्रपति द्वारा एगो संबैधानिक आदेश जारी कइल गइल जेकरे बाद अनुच्छेद 370 परभावी ना रह गइल। जम्मू कश्मीर पुनर्गठन कानून
खगोलिकी
खगोलिकी भा खगोलशास्त्र (astronomy) विज्ञान के एगो शाखा हउवे जेह में पृथिवी के बाहर आकाश भा अंतरिक्ष में मौजूद चीजन, जइसे की ग्रह, नक्षत्र आ आकाश गंगा आदि क पढ़ाई आ रिसर्च होल। प्राचीन काल में एहमें ग्रहन क गति आ आकाश में स्थिति क पूर्वानुमान लगावे का भी अध्ययन होखे आ एकर जुड़ाव ज्योतिष आ भूगोल दुनों से रहल।
खगोलिकी के बिना-सुलझल सवाल
हालाँकि, खगोलिकी रुपी ई बैज्ञानिक शाखा बहुत गजब के बिकास कइले बा आ प्रकृति आ ब्रह्मांड के समझ बढ़ावे में मददगार भइल बाटे, अभिन ले बहुत सारा सवाल अइसन बाड़ें जिनाहन के जबाब मिले के बाकी बाटे। एह सवालन के जबाब खाती नया जमीन आ स्पेस आधारित उपकरण आ औजार बनावे आ संभवतः नया किसिम के सिद्धांत आ एक्सपेरिमेंट सभ के जरूरत बाटे। कुछ प्रमुख सवाल बाड़ें:
रानी मुखर्जी
रानी मुखर्जी एक ठो भारतीय फिलिम ऐक्ट्रेस बाड़ी। रानी मुखर्जी के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
फलित ज्योतिष
फलित ज्योतिष की जानकार के ज्योतिषी कहल जाला।
स्टैमफोर्ड ब्रिज (स्टेडियम)
स्टैमफोर्ड ब्रिज, ई इंग्लैंड की लंडन नगर, में स्थित एगो फुटबॉल स्टेडियम बाटे। ई चेल्सी फुटबॉल क्लब क घरेलू मैदान हवे, जेवना में 41,798 लोगन के बइठले क क्षमता बाटे।<ref name="premierleague.com"
फ्लेरोवियम
फ्लेरोवियम (Flerovium) एक ठो सिंथेटिक भारी तत्व बाटे। एकर चीन्हा Fl बा आ परमाणु संख्या 114 बाटे।
कुपवाड़ा जिला
कुपवाड़ा जिला भारत के जम्मू अउरी काश्मीर राज्य में एगो जिला बाटे। एकर मुख्यालय कुपवाड़ा शहर बाटे। एकर कुल रकबा 2379 वर्ग कि॰मी॰ बाटे।
जनसंख्या
साल 2011 के जनगणना के हिसाब से कुपवाड़ा जिला के कुल जनसंख्या 875564 बाटे आ जनसंख्या घनत्व 368 बाटे।
ऑक्सीजन
ऑक्सीजन (Oxygen) चाहे आक्सीजन, एगो रासायनिक तत्व बा जेकरा के अंग्रेजी अच्छर "ओ" (O) से चिन्हित कइल जाला आ एकर परमाणु नंबर 8 हवे। पीरियाडिक टेबल में ई कैल्कजिन समूह में रखल जाला। ई एगो बहुत सक्रिय रासायनिक तत्व हवे जे बहुत सारा तत्व सभ के रासायनिक क्रिया करे में सक्षम होला आ आक्साइड सभ के निर्माण करे ला। खुद ई नान-मेटल यानी की गैर-धातु हवे। एगो अनुमान के अनुसार ई प्रकृति में तिसरा सभसे बेसी मात्रा में पावल जाए वाला तत्व हवे।
पृथ्वी के वायुमंडल में एक दूपरमाणु वाला रूप डाइऑक्सीजन (O2) दुसरा सबसे बेसी मिले वाला गैस हवे जबकि ऊपरी वायुमंडल में एकर सिंगल परमाणु वाला रूप मालीक्यूलर ऑक्सीजन के परत भी पावल जाला। पृथ्वी के सतह के आसपास के हवा में ऑक्सीजन के मात्रा लगभग 21% होखे ला। पृथ्वी के सभसे ऊपरी परत क्रस्ट में भी ई तत्व भरपूर पावल जाला आ एह लेयर में सभसे बेसी पावल जाए वाला तत्व हवे।
एकर महत्व जीवधारी सभ खातिर सीधे प्राणवायु के रूप में बा काहें की जिया जंतु सभ साँस लेवे में आक्सीजन ग्रहण करें लें। दुसरा महत्व ई कि ई गैस हाइड्रोजन के साथे जुड़ के पानी के निर्माण करे ला जे जीवन खाती सभसे जरूरी चीज मानल जाला।
गुलाब
गुलाब एगो काँटेदार झांगी वाला पौधा हऽ जेमे खुब सुंदर खुश्बुदार फुल फुलाला आ ई फूलवो गुलाब कहाला। बैज्ञानिक हिसाब से ई रोज़ा (Rosa) जाति के सगरी पौधा आ फूल सभ हवें जे रोज़ेसी परिवार में आवे लें। गुलाब के सुंदरता आ सुगंध दुनों खातिर खास महत्व हवे आ एही से ई सजावटी पौधा, गुलदस्ता बनावे, इतर बनावे वगैरह में इस्तेमाल होला।
गुलाब के लगभग तीन सौ से बेसी प्रजाति बाड़ी सऽ आ हजारन गो ले किसिम सभ बाड़ी सऽ। एकर पौधा झांग नियर हो सके ला, लता नियर हो सके ला आ झाड़ी नियर हो सके ला। एकरे डांठ के बनावट लकड़ी नियर होला आ एह पर काँटा होखे लें। हालाँकि ई काँटा सभ असल में एकरे ऊपरी छाल के बिस्तार होखे लें असल काँटा ना होखे लें। फूल सभ के बनावट आ साइज में बिबिधता देखे के मिले ला। रंग में ई सफ़ेद, गुलाबी, पीयर आ लाल रंग के बिबिध प्रकार के होखे लें। गुलाब के जादेतर प्रजाति सभ एशिया महादीप के मूल पौधा हईं जबकि कुछ प्रजाति यूरोप, उत्तर अमेरिका का उत्तर-पच्छिमी अफिरका के मूल पौधा हईं। एकर बिबिध प्रजाति आ किसिम सभ के आपस में मेल आसानी से हो जाला जेवना कारन एकर बहुत सारा किसिम सजावटी पौधा, इतर वगैरह खाती बिकसित कइल गइल बाटे। पौधा के ऊँचाई गमला में लागल कुछ इंच के पौधा से ले के लता वाला किसिम सभ में पाँच-सात मीटर के ऊँचाई तक ले हो सके ला।
लिवरमोरियम
लिवरमोरियम (Livermorium) एक ठो सिंथेटिक सुपरहैवी तत्व बा जवना के चीन्हा Lv बा आ परमाणु संख्या 116 बाटे। ई एक ठो बहुत ढेर रेडियोएक्टिव तत्व बाटे जौन आज ले खाली प्रयोशाला में बनावल गइल बा आ प्राकृतिक रूप से ना पावल जाला। एकर नांव एक ठो अमेरिकी प्रयोगशाला, लॉरेंस लिवरमूर राष्ट्रीय प्रयोगशाला, के नाँव पर रखल गइल बा आ ई नाँव के IUPAC 30 मई 2012 के स्वीकार कइलस। नया नांव धराये से पहिले एकरा के उनउन हेक्सियम कहल जाव। एकर चार ठे आइसोटोप के जानकारी बाटे।
सरस्वती सुपरक्लस्टर
सरस्वती सुपरक्लस्टर एगो बहुते बिसाल आकार के गैलेक्सी सुपरक्लस्टर बा। आकास के नक्सानवीसी करे खातिर बनावल गइल रिफरेन्स सिस्टम स्लोन सर्वे के पट्टी नं. 82 में मौजूद ई सुपरक्लस्टर मीन नक्षत्र मंडल के दिसा में पड़े ला। एकर खोज भारतीय बैज्ञानिक लोग कइल आ हिंदू देवी सरस्वती के नाँव पर एकर नामकरण कइल।
एह सुपरक्लस्टर में बहुतन गो गैलेक्सी आ गैलेक्सी क्लस्टर बाने आ इनहन से मिल के एह में गैलेक्सी सभ के देवाल नियर बनावट मौजूद बा। एह सुपरक्लस्टर के बिस्तार लगभग 6 अरब प्रकाश वर्ष (600 मिलियन प्रवर्ष या 200 मेगापारसेक) आ एह में कम से कम 43 गो बिसाल-बिसाल गैलेक्सी क्लस्टर मौजूद बाने। ई पृथ्वी से 4,000 मिलियन प्रकाश वर्ष के दूरी पर स्थित बाटे।
खोज
सरस्वती सुपरक्लस्टर के खोज पुणे शहर में मौजूद इंटर-यूनिवर्सिटी सेंटर फॉर एस्ट्रोनामी एंड एस्ट्रोफिजिक्स आ इंडियन इंस्टीट्यूट ऑफ साइंस एजुकेशन एंड रिसर्च के टीम द्वारा फरवरी 2016 खोजल गइल। एह टीम में भारतीय बैज्ञानिक सोमक रायचौधुरी भी सामिल रहलें।
जापान
जापान एशिया महादीप की पूरबी छोर पर एगो देश बाटे। एके ऊगत सुरुज के देस भी कहल जाला।
जापान एगो दीपी देस हउवे जेवना में लगभग 3900 दीप बाड़ें। हालाँकि इनहन में चार गो सबसे बड़का दीप होन्शू, होकैडो, क्यूशू आ शिकोकू हवें। ई चारि गो दीप मिलके जापान क लगभग 98% क्षेत्रफल बनावे लें। होन्शू इनहन में सभसे बड़हन दीप हवे। जापान क राजधानी टोकियो हवे जेवन विश्व क सबसे ढेर जनसँख्या वाला शहर (शहरी संकुल) हवे। जापान जनसंख्या की हिसाब से विश्व क दसवाँ नंबर क देश हवे।
भूगोल
जापान प्रशांत महासागर में स्थित बा। एकर उत्तर-दक्खिन बिस्तार ओखोटस्क सागर से ले के दक्खिनी चीन सागर आ ताइवान ले बाटे।
होंशू सबसे बड़हन दीप हवे जेवना पर जापान क लगभग 80% जनसंख्या रहेले। एही दीप पर जापान क सबसे बड़ मैदान क्वान्टो मैदान बाटे। फ्यूजीयामा ज्वालामुखी आ टोकियो शहर भी एही दीप पर बा। जापान की जलवायु पर उत्तर-दक्खिन बिस्तार आ समुद्री स्थिति क परभाव लउकेला। क्यूरोशिवो आ क्यूराइल धारा क प्रभाव इहाँ की जलवायु आ मछली उद्योग पर पड़ेला। जापान क लगभग 66% क्षेत्र पर जंगल बा आ खाली 16% भाग खेती लायक बाटे।
नागपट्टिनम जिला
नागपट्टिनम जिला भारत के तमिलनाडु राज्य में एगो जिला बाटे। एकर मुख्यालय नागपट्टिनम शहर बाटे। एकर कुल रकबा 2716 वर्ग कि॰मी॰ बाटे।
जनसंख्या
साल 2011 के जनगणना के हिसाब से नागपट्टिनम जिला के कुल जनसंख्या 1614069 बाटे आ जनसंख्या घनत्व 668 बाटे।
सौर ऊर्जा
सौर ऊर्जा (Solar energy) सुरुज से निकले वाला रेडिएशन जे में प्रकाश आ गर्मी सामिल होला के बिबिध तकनीक से मनुष्य द्वारा उपयोग लायक बनावल गइल ऊर्जा हवे। ई सुरुज के गर्मी, फोटोवोल्टाइक सेल, सोलर थर्मल एनर्जी, सोलर आर्किटेक्चर, पघिलल नमक पावर प्लांट आ आर्टीफिशियल फोटोसिंथेसिस के रूप में हो सके ला। सुरुज से ऊर्जा हासिल करे के तकनीक में लगातार बिकास होखत रहल बा आ ई नाया तकनीक के उद्भव आ पुरानी तकनीक के दक्षता बढ़ा के हो रहल बाटे।
सौर ऊर्जा रिन्यूएबल ऊर्जा के महत्वपूर्ण स्रोत मानल जाला आ एकर टेकनालॉजी सभ के मोटा-मोटी दू हिस्सा में बाँटल जाला - पैसिव सोलर आ एक्टिव सोलर, ई बँटवारा एह बात पर निर्भर करे ला कि तकनीक कवना तरीका से सुरुज के रोशनी आ गर्मी के कैप्चर करत बा आ मनुष्य के इस्तेमाल लायक ऊर्जा में बदल रहल बा।
कंचनजंघा
कंचनजंघा (Kangchenjunga चाहे Kanchenjunga) बिस्व के तीसरी सबसे ऊँच परबत चोटी बा। ई चोटी कुछ हिस्सा नेपाल में आ कुछ हिस्सा भारत के सिक्किम में पड़ेला। एकर ऊँचाई 8586 m बा आ हिमालय के जौना हिस्सा में ई बाटे ओकरा के "कंचनजंघा हिमाल" कहल जाला। कंचनजंघा हिमाल के क्षेत्र पच्छिम में तामुर नदी, लोनक नदी से उत्तर ओर आ पूरुब ओर तीस्ता नदी से घेराइल बाटे। पहिले एकरा के बिस्व के सबसे ऊँच चोटी मानल जाय बाकिर 1852 में जब माउंट एवरेस्ट के ऊँचाई खातिर (तब एकरा के पीक-XV कहल जाय) गणना भइल तब पता चलल की ई सभसे ऊँच बा आ अंत में 1856 में ऑफिशियली ई घोषणा भइल की कंचनजंघा दुनिया के तिसरकी सभसे ऊँच चोटी बा।
रिसड़ा
रिसड़ा भा रिषड़ा (Rishra) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार रिसरा के कुल शहरी जनसंख्या 124577 बाटे आ आसपास के उपशहरी इलाका के मिला लिहल जाय तब कुल जनसंख्या 124577 बा। जनसंख्या के हिसाब से ई भारत के 382वाँ शहर बाटे। जनगणना आँकड़ा के मोताबिक एह शहर में लिंगानुपात 870 आ साक्षरता के दर 87.89% बाटे।
सोनम कपूर
सोनम कपूर (जनम 9 जून 1985; बियाह के बाद सोनम कपूर आहूजा) एक ठो भारतीय फिलिम ऐक्ट्रेस बाड़ी। सोनम कपूर के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला। ई परसिद्ध फिलिम एक्टर अनिल कपूर के लइकी हई। कपूर वर्तमान (2018) में हिंदी फिलिम इंडस्ट्री के सभसे बेसी कमाई करे वाली कुछ ऐक्ट्रेस सभ में एक बाड़ी। इनका के कई गो अवार्डो मिल चुकल बाने जेह में फिल्मफेयर अवार्ड आ नेशनल फिलिम अवार्ड सामिल बाने।
जॉन डन
जॉन डन (John Donne; 22 जनवरी 1572 – 31 मार्च 1631) एगो अंगरेज कवि आ चर्च ऑफ़ इंग्लैंड में क्लैरिक रहलें।
इनका के मेटाफिजिकल कवि लोग में सभसे अग्रवर्ती प्रतिनिधि के रूप में जानल जाला। इनके रचना सभ के बहुत ताकतवर आ सेंसुअल स्टाइल खाती जानल जाला जेह में सॉनेट, प्रेम के कबिता, धार्मिक कबिता, लैटिन भाषा से अनुबाद, एपिग्राम, एलिजी, गीत, सैटायर, आ सरमन सभ सामिल बाने। इनकर कबिता भाषा, आ मेटाफर सभ के नयापन के, अपना चटक (वाइब्रेंट) स्वरूप के खातिर खासतौर पर जानल जाला, बिसेस रूप से अगर इनका समकालीन लोगन से इनके तुलना कइल जाय। डन के इस्टाइल में अचानक खुले वाला पैराडाक्स आ आइरनी अउरी डिसलोकेशन एगो ख़ास चीज हवे। ई बिसेसता सभ, रोजमर्रा के बोलचाल के भाषा के नाटकीयता आ तुकबंदी के साथै, तनल बाक्यबिन्यास आ टफ इलोक्वेंस सभ, एलिजाबेथ युगीन कबिता के स्मूथनेस के खिलाफ एक किसिम के रिएक्शन नियर रहलीं; ई अंग्रेजी में यूरोपियन बारोक आ मैनरिस्ट तकनीक सभ के एडाप्टेशन भी रहलीं सऽ।
मजा
मजा (Amusement) अइसन दसा हवे जेह कौनो हँसी वाली चीज भा मनोरंजन के चीज के अनुभव कइल जाय या अइसन कौनों चीज के अनुभव होखे जेकरा से आनंद खुसी आ सुख मिले। ई एक तरह के भावना हवे जेह में आदमी पाजिटिव मूड आ हाई शारीरिक जागरण के अवस्था महसूस करे ला।
जॉन डन
इनके सुरुआती कैरियर के कबिता सभ में अंग्रेजी सोसाइटी के गहन ज्ञान देखलाई पड़े ला आ एह ज्ञान के ऊ धारदार आलोचना के साथे इस्तेमाल करे लें। जॉन डन के कबिता में एगो अउरी बिसेस चीज इनके द्वारा प्रस्तुत ट्रू रेलिजन (सच्चा धरम) के आइडिया भी बा जेकरे बारे में सैद्धांतिक बिचार करे में भी उनके काफी समय बीतल। ऊ सेकुलर कबिता भी लिखलें आ कामोत्तेजक आ प्रेम के कबिता भी लिखलें। ई बिसेस रूप से परसिद्ध हवें अपना मेटाफिजिकल उपमा आ रूपक सभ के इंटेंस इस्तेमाल खातिर।
नियॉन
एक तत्त्व बा।
कॉपरनीशियम
कॉपरनिसियम (Copernicium) एगो भारी सिंथेटिक तत्व बाटे जवना के चीन्हा Cn बा आ परमाणु संख्या 112 बाटे। ई बहुत अधिका रेडियोएक्टिव तत्व हवे आ खाली प्रयोगशाला में बनावल जा सके ला। एकर सभसे अस्थाई आइसोटोप कॉपरनिसियम-285 बाटे जेवना के हाफ-लाइफ 29 सेकेण्ड होला।
जवाहरलाल नेहरू
जवाहरलाल नेहरु (नवंबर 14, 1889 - मई 27, 1964) एगो भारतीय स्वतंत्रता सेनानी, भारत के पहीलका परधानमंत्री आ आजदी से पहिले आ ओकर बाद के राजनीति के एगो मुख्य किरदार रहन। इहां के 1947 से 1964 ले भारत के परधानमंत्री रहली। इहां क जनम उत्तर प्रदेश की इलाहाबाद में भइल रहे। इहाँ के इनकर कश्मीरी पंडित होखला के चलते पंडित नेहरु ओ कहल जाला आ भारत लइका लोग इहाँ के चाचा नेहरू नांव से चिन्हेला।
स्वरूप रानी आ मोतीलाल नेहरू के पुत, एगो वकील आ राष्ट्रवादी नेता, नेहरू ट्रिनिटी कॉलेज, केंब्रिज से स्नातक आ इनर टेमपल से वाकालत के पढ़ाई कइली। भारत अइला प इहाँ के इलाहाबाद हाइकोर्ट मे दाखिला लिहली आ भारत के राजनीति मे रुचि लेवे लगली, आ बाद मे वकालत छोड़ि के एही मे आ गइली।
नेहरू आ कांग्रेस के 1930 के दशक मे भारतीय राजनीति के प्रभुत्व के रूप मे देश को आजादी के दिशा मे ले गइल रहे। एगो धर्मनिरपेक्ष राष्ट्र के उनकर बिचार के पुष्टि तब भइल जब कांग्रेस 1937 के प्रांतीय चुनावन के जीत लिहलस आ बहुते प्रांतन मे सरकार बनइलस; दोसरा ओरि, अलगाववादी मुस्लिम लीग के प्रदर्शन बहुत खराब रहल। बाकिर, 1942 मे भारत छोड़ो आंदोलन के बाद ई सभ उपलब्धियन से गंभीर रूप से समझौता कइल गइल, जेह मे अंग्रेज सभ कांग्रेस के एगो राजनीतिक संगठन के रूप मे प्रभावी ढंग से कुचल दिहलस। नेहरू, जे अनिच्छा से तत्काल स्वतंत्रता बदे गांधी जी के आह्वान पर ध्यान दिहलन, काहे कि ऊ दोसरका विश्व जुद्ध घड़ी मित्र देशन के जुद्ध के प्रयासन के समर्थन कइल चाहत रहन, एगो लाम समय के जेल के अवधि से एगो बहुते परिवर्तित राजनीतिक परिदृश्य अइलन। आपन पुरान कांग्रेसी सहजोगी आ अब बिरोधी मुहम्मद अली जिन्ना के नेतृत्व मे मुस्लिम लीग भारत मे मुस्लिम राजनीति पर हावी हो गइल रहे। सत्ता के बंटवारा ला कांग्रेस और मुस्लिम लीग के बीच बातचीत बिफल रहल आ 1947 मे भारत के स्वतंत्रता आ खूनी विभाजन का मार्ग प्रशस्त भइल।
नेहरू के कांग्रेस स्वतंत्र भारत के पहिलका प्रधानमंत्री के पद लेवे बदे चुनलस, अइसे तऽ नेतृत्व के सवाल के 1941 ए मे फरिआ लिहल गइल रहे, जब गांधी नेहरू के आपन राजनीतिक उत्तराधिकारी के रूप मे सकरले रहन। प्रधानमंत्री के रूप मे, उहाँ के भारत के आपन दृष्टिकोण के साकार करे मे लाग गइली। भारत के संविधान 1950 मे अधिनियमित भइल, जेकरा बाद उहाँ के आर्थिक, सामाजिक आ राजनीतिक सुधारन के एगो महत्वाकांक्षी कार्यक्रम के शुरुआत कइली। मुख्य रूप से, उहाँ के एगो बहुल, बहुदलीय प्रणाली के पोषण करत, एगो उपनिवेश से एगो गणतंत्र  भारत के संक्रमण के निरीक्षण कइली। बिदेश नीति मे, उहाँ के भारत के दक्खिन एशिया मे एगो क्षेत्रीय आधिपत्य के रूप मे पेश करत गुटनिरपेक्ष आंदोलन मे अग्रणी भूमिका निभइली।
नेहरू के नेतई मे कांग्रेस 1951, 1957 आ 1962 के राष्ट्रीय आ राज्यन के राजनीति मे बहुत नीमन प्रदर्षण कइलस। इहाँ के जनम दिन के भारत मे बाल दिवस के रूप मे मनावल जाला।
जीवन परिचय
जवाहरलाल नेहरू 1912 में भारत लवट के वकालत शुरू कइलें। 1916 में उनकर बियाह कमला नेहरू की संघे भइल। 1917 में जवाहर लाल नेहरू होम रुल लीग‎ में शामिल हो गइलें। राजनीति में उनकर असली दीक्षा दू साल बाद 1919 में भइल जब ऊ महात्मा गाँधी की संपर्क में अइलें। ओ समय महात्मा गांधी रॉलेट अधिनियम क बिरोध करत रहलें। नेहरू, महात्मा गांधी की सक्रिय लेकिन शांतिपूर्ण, सविनय अवज्ञा आंदोलन की प्रति बहुत रूचि लिहले।
नेहरू अपना परिवारो के महात्मा गांधी की उपदेशों की अनुसार बना लिहलें। जवाहरलाल और मोतीलाल नेहरू पश्चिमी कपड़ा आ महंगी संपत्ति क त्याग क दिहल लोग। ऊ लोग अब खादी कुर्ता आ गाँधी टोपी पहिने लागल लोग। जवाहर लाल नेहरू 1920-1922 में असहयोग आंदोलन में सक्रिय हिस्सा लिहलें आ एही की दौरान पहिली बेर उनके गिरफ्तार कइल गइल। कुछ महीना की बाद उनके रिहा कर दिहल गइल। जवाहरलाल नेहरू 1924 में इलाहाबाद नगर निगम के अध्यक्ष चुनल गइलें आ दू बरिस ले ए पड़ पर रहलें। 1926 में ब्रिटिश अधिकारी लोगन से सहयोग की कमी क हवाला देके इस्तीफा दे दिहलें।
1926 से 1928 ले, जवाहरलाल अखिल भारतीय कांग्रेस समिति क महासचिव की रूप में सेवा कइलें। 1928-29 में, कांग्रेस की वार्षिक सत्र क आयोजन मोतीलाल नेहरू की अध्यक्षता में भइल। एही सत्र में जवाहरलाल नेहरू आ सुभाष चन्द्र बोस दूनो जना पूरा राजनीतिक स्वतंत्रता की मांग क समर्थन कइल लोग, जबकि मोतीलाल नेहरू आ अउरी नेता लोग ब्रिटिश साम्राज्य की छत्रछाया में रहते एगो प्रभुत्व सम्पन्न राज्य की मांग का समर्थनकइल लोग। ए मुद्दा के हल करे खातिर गाँधीजी बिचा में क रास्ता निकाल के कहलें कि ब्रिटेन के भारत के राज्य क दर्जा देवे खातिर दू बरिस क समय दिहल जाई आ अगर अइसन ना भइल तब कांग्रेस पूर्ण राजनीतिक स्वतंत्रता खातिर एगो राष्ट्रीय संघर्ष शुरू करी। नेहरू आ बोस ई मांग कइल लोग कि ए समय के कम कर के एक साल कर दिहल जाय लेकिन ब्रिटिश सरकार एकर कौनो जवाब ना दिहलस।
दिसम्बर 1929 में, कांग्रेस क वार्षिक अधिवेशन लाहौर में आयोजित कइल गइल आ एही में जवाहरलाल नेहरू कांग्रेस पार्टी क अध्यक्ष चुनल गइलें। एअही सत्र में प्रस्ताव पारित भइल जेवना में 'पूर्ण स्वराज्य' क मांग कइल गइल। 26 जनवरी, 1930 के लाहौर में जवाहरलाल नेहरू स्वतंत्र भारत का झंडा फहरवलें। गांधियो जी 1930 में सविनय अवज्ञा आंदोलन का आह्वान कइलें। आंदोलन बहुत सफल रहल आ ई ब्रिटिश सरकार के प्रमुख राजनीतिक सुधार की आवश्यकता के स्वीकार करे खातिर मजबूर कइ दिहलस।
नेहरू कांग्रेस की अध्यक्ष पद खातिर 1936 आ 1937 में चुनल गइलें। उनकरा के 1942 में भारत छोड़ो आंदोलन की दौरान गिरफ्तारो कइल गइल आ 1945 में छोड दिहल गइल। 1947 में भारत आ पाकिस्तान की आजादी की समय नेहरू जी अंग्रेजी सरकार की साथे भइल बातचीत में महत्वपूर्ण भागीदारी कइलें।
भारत क प्रथम प्रधानमंत्री
सन् 1947 में भारत के आजादी मिलला पर जब भावी प्रधानमंत्री खातिर कांग्रेस में मतदान भइल तब सरदार पटेल के सबसे ढेर मत मिलल। उनकी बाद सर्वाधिक मत आचार्य कृपलानी के मिलल रहे। बाकी गांधी के कहला पर सरदार पटेल आ आचार्य कृपलानी नाँव वापस ले लिहल लोग आ जवाहर लाल नेहरू के प्रधानमंत्री बनावल गइल।
1947 में नेहरू जी आजाद भारत क पहिला प्रधानमंत्री बनलें। अंग्रेज लोग करीब 500 देशी रियासतन के एक्के संघे स्वतंत्र कइले रहे लोग आ ओ समय ए सगरी रियासतन के एगो राज्य में शामिल कइल सभसे बड़ चुनौती रहे। जवाहरलाल नेहरू आधुनिक भारत की निर्माण में महत्वपूर्ण भूमिका निभवलें। ऊहे योजना आयोग क गठन कइलें, विज्ञान आ प्रौद्योगिकी की विकास के प्रोत्साहित कइलें आ तीन लगातार पंचवर्षीय योजना क शुभारंभ कइलें। उनकी नीति की कारण देश में कृषि आ उद्योग क एगो नया युग शुरु भइल। नेहरू जी भारत की विदेश नीति की विकास में प्रमुख भूमिका निभवलें।
जवाहर लाल नेहरू जोसिप बरोज़ टिटो आ अब्दुल गमाल नासिर की संघे मिलके एशिया आ अफ्रीका में उपनिवेशवाद खतम करे खातिर एगो गुट निरपेक्ष आंदोलन बनवलें। वह कोरियाई युद्ध क अंत करे खातिर, स्वेज नहर विवाद सुलझावे खातिर, आ कांगो समझौता जइसन अन्य अंतरराष्ट्रीय समस्या कुल की समाधान में मध्यस्थ रहलें। पश्चिम बर्लिन, ऑस्ट्रिया, आ लाओस नियर कई गो अउरी विस्फोटक मुद्दा कुल की समाधान में उनका महत्वपूर्ण योगदान रहे। उनके साल 1955 में भारत रत्न से सम्मनित कइल गइल।
बाकी नेहरू पाकिस्तान आ चीन की संघे भारत की संबंधन में सुधार ना कर पवलें। पाकिस्तान की संघे समझौता तक पहुँचले में कश्मीर मुद्दा आ चीन की संघे मित्रता में सीमा विवाद रोड़ा साबित भइल। नेहरू चीन की ओर मित्रता क हाथ भी बढवलें, लेकिन 1962 में चीन धोखा से आक्रमण क के नेहरू के एगो अइसन बड़ झटका दिहलस कि शायद उनकर मौत भी एही कारण से भइल। 27 मई, 1964 के जवाहरलाल नेहरू क दिल क दौरा पडल आ उनकर मौत हो गइल।
नीलगिरी जिला
नीलगिरी जिला भारत के तमिलनाडु राज्य में एगो जिला बाटे। एकर मुख्यालय उदगमंडलम शहर बाटे। एकर कुल रकबा 2549 वर्ग कि॰मी॰ बाटे।
जनसंख्या
साल 2011 के जनगणना के हिसाब से नीलगिरी जिला के कुल जनसंख्या 735071 बाटे आ जनसंख्या घनत्व 288 बाटे।
लेह जिला
लेह जिला भारत के लद्दाख में एगो जिला बाटे। एकर मुख्यालय लेह शहर बाटे। एकर कुल रकबा 45,110 वर्ग किमी बाटे।
पोपोकैटेपिटल
पोपोकैटेपिटल (Popocatépetl; पोपोकतॆपेत्ल ) मध्य मैक्सिको में एगो सक्रिय स्तरित ज्वालामुखी (स्ट्रेटावल्कैनो) बाटे। एकर बिस्तार प्यूएब्ला आ मोरेलोस राज्यन में बा आ ई ट्रांस-मैक्सिकन जवालामुखी पेटी के पूरबी हिस्सा में स्थित बाटे। एकर ऊँचाई 5426 m बाटे आ एह तरीका से ई पिको दे ओरिजाबा के बाद मैक्सिको में दुसरा सभसे ऊँच परबत हवे।
लेह जिला
जनसंख्या
साल 2011 के जनगणना के हिसाब से लेह जिला के कुल जनसंख्या 1,47,104 बाटे आ जनसंख्या घनत्व 3 बाटे।
पोपोकैटेपिटल
पहिले एह परबत पर ग्लेशियर पावल जायँ आ अइसन मैक्सिको के तीन गो परबत सभ में इहो एगो रहल। बाद में इहाँ के ग्लेशियर खतम हो गइलें, कुछ जलवायु बदलाव के कारण आ कुछ ज्वालामुखी के सक्रियता बढ़े के कारण। एहपर बरफ अबो पावल जाले बाकी ग्लेशियर के चीन्हा ना मिले ला, जइसे कि क्रिवास वगैरह लच्छन।
एह परबत के मैक्सिको शहर से दूरी लगभग 70 किलोमीटर बा आ अक्सरहा एकरा के शहर से देखल भी जा सके ला जे मौसम आ वायुमंडली दशा पर निर्भर करे ला।
सत्यपाल मलिक
सत्यपाल मलिक एगो भारतीय राजनीतिक नेता बाड़ें। मलिक लोकसभा आ राज्यसभा के सांसद रह चुकल बाड़ें आ बिहार, जम्मूकाश्मीर, गोवा आ मेघालय के राज्यपाल रह चुकल बाड़ें।
जीवन
सत्यपाल मलिक के जनम उत्तर प्रदेश के मेरठ जिला के एगो गाँव में (अब बागपत जिला) एक ठो मध्यमबर्ग के परिवार में भइल। मेरठ कालेज से इनके पढ़ाई भइल। मलिक राजनीति में आवे से पहिले बीए एलएलबी के पढ़ाई कइलेन।
कैरियर
मलिक एकरे पहिले लोकसभा आ राज्य सभा दुनों में सांसद रह चुकल बाने। नउवीं लोकसभा में ई अलीगढ सीट से जीत के चहुँपल रहलें आ 1989 से 1991 तक ले सांसद रहलें। एकरे पहिले इनके उत्तर प्रदेश से राज्यसभा के सांसद के रूप में चुनल गइल रहे आ एह पद पर 1980 से 1989 तक ले रहलें।
बिहार के राज्यपाल नियुक्त होखे से ठीक पहिले सत्यपाल मलिक, भाजपा के उपाध्यक्ष (वाइस-प्रेसिडेंट) रहलें।
तुलसीदास
गोस्वामी तुलसीदास जिनके गोसाँईं जी भी कहल जाला, (1511 — 1623) एक ठो हिंदू कवी-संत, सुधारक आ जगद्गुरु रामानंदाचार्य के परंपरा में रामानंदी संप्रदाय के एक ठो बिचारक रहलें जिनके श्रीराम के भक्त के रूप में पहिचान हवे। संस्कृत आ अवधी में कई ठे रचना करे वाला एह कवी के सभसे ढेर परसिद्धि रामचरितमानस खातिर हवे, जवन कि संस्कृत रामायण में बर्णित रामकथा के देसी भाषा अवधी में दुबारा बर्णन हवे।
तुलसीदास के उनका जियत रहते, मूल रामायण के रचयिता वाल्मीकि के अवतार मान लिहल गइल। तुलसीदास के हनुमान चलीसा के रचनाकार भी मानल जाला, जे वर्तमान में एक ठो बहुत प्रचलित प्रार्थना हवे, राम के भक्त हनुमान के प्रार्थना करे खातिर।
तुलसीदास के ज्यादातर जिनगी बनारस शहर में बीतल। इहाँ, गंगा के एगो घाट क नाँव इनहीं के नाँव पर तुलसी घाट रखल गइल बा। तुलसिये दास के संकट मोचन मंदिर के स्थापना के श्रेय दिहल जाला आ ई मानल जाला कि हेइजे उनके हनुमान जी के दरसन भइल रहल। रामलीला सुरू करे के श्रेय भी इनहीं के दिहल जाला, जे राम जी के कथा के नाटक रूपांतर होला आ आज बनारस के रामलीला पुरा दुनिया में अपना तरह के अकेल रामलीला हवे जहाँ पुरा सहरे एकर मंच हवे।
तुलसीदास के हिंदी साहित्य, भारतीय साहित्य आ विश्व साहित्य में सभसे महान कवी लोग में गिनल जाला।  भारत के कला, संस्कृति आ समाज पर तुलसीदास के रचना सभ के परभाव बहुत बिस्तृत बाटे आ आजु भी ई परभाव देसी भाषा सभ, रामलीला, भारतीय शास्त्रीय संगीत, पापुलर संगीत, आ टीवी सीरीज में नोट कइल जा सके ला।
नीलकंठ, नेपाल
नीलकंठ नगरपालिका, नेपाल के धादिंग जिला में एगो नगरपालिका बा। ई नगरपालिका में 14 गो वार्ड बा। एह नगरपालिका के कुल जनसंख्या 58,515 बा आ क्षेत्रफल 197.70 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से धादिंग जिला के पहिले के नीलकंठ नगरपालिका, धुवाँकोट, खाल्टे आ ज्यामरूंग गाँव विकास समिति सभ के मिला के नीलकंठ नगरपालिका बनल ह।
एकर केंद्र पहिले के नीलकंठ नगरपालिका के कार्यालय मे राखल गइल बा। एह नगरपालिका के उत्तर मे नेत्रावती गांवपालिका, त्रिपुरासुन्दरी गांवपालिका दक्खिन मे सिद्धलेक गांवपालिका, गल्छी गांवपालिका पुरब मे नुवाकोट जिला आ पश्चिम मे ज्वालामुखी गांवपालिका, सिद्धलेक गांवपालिका बाड़ें।
ग्रह
पहले प्लूटो को ग्रह माना जाता था लेकिन सन् 2006 में इसे ग्रह की कटेगरी से बाहर कर दिया गया बौना ग्रह की कटेगरी में शामिल कर लिया गया।
बुध, शुक्र, पृथ्वी आ मंगल के भीतरी ग्रह कहल जाला आ बाकी के बाहरी चाहे बृहस्पति नियर ग्रह कहल जाला।
तमन्ना भाटिया
तमन्ना भाटिया एक ठो भारतीय फिलिम ऐक्ट्रेस बाड़ी। तमन्ना भाटिया के हिंदी, तमिल आ तेलुगु सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
सरस्वती नदी
सरस्वती नदी दुनिया के सभसे प्राचीन संस्कृत साहित्य ऋग्वेद में बर्णित एक ठो नदी हवे। बाद के बैदिक आ बैदिक-बाद काल में भी एकर बरनन मिले ला। हिंदू धरम में एकर बहुत महत्व एह कारण से भी बा कि लगभग दूसरी सहस्राब्दी ईसा पूर्व के जमाना में वैदिक लोग द्वारा ऋग्वेद के रचना एही नदी के तीरे रहत समय भइल रहे। हिंदू लोग द्वारा पूजल जाए वाली देवी सरस्वती एही नदी के देवी रूप में कल्पना रहली, बाकि बाद में समय के साथ अलग रूप बिकसित हो गइल। ऋग्वेद के नदीसूक्त (10.75) में सरस्वती के यमुना आ सतलज के बिचा में बहे वाली बतावल  गइल बाटे। बाद के ब्राह्मण ग्रंथ, तांड्य आ जैमिनीय ब्राह्मण में, आ महाभारत में सरस्वती के रेगिस्तान में सूख जाए के बिबरन मिले ला।
हिंदू मान्यता के अनुसार सरस्वती नदी अदृश्य रूप से आज भी बहे ले आ गंगा आ यमुना के साथ इलाहाबाद में त्रिवेणी संगम बनावे ले। हमनी के गैलेक्सी आकाशगंगा में एक ठो हिस्सा के भी सरस्वती नाँव दिहल गइल बाटे।
सेरो अर्माजोनेस
सेरो अर्माजोनेस दक्खिन अमेरिका के चिली देस में समुंद्री किनारा के सहारे मौजूद तटीय परबत श्रेणी पर एक ठो पहाड़ बाटे। ई चिली के शहर एंतोफगास्ता से लगभग 130 km दक्खिन-पुरुब ओर बा। ई पहाड़ इहाँ लागे जा रहल खगोलीय दूरबीन खातिर चर्चा में बा काहें से कि ई सभसे बड़ दूरबीन होखी। जब एह दूरबीन के काम ना सुरू भइल रहल ओह समय एह पहाड़ के चोटी के ऊंचाई समुंद्र तल से लगभग 3,064 m रहल। ई पहाड़ अपने ख़ास लोकेशन के कारण एह काम खातिर बीछल गइल बा काहें की इहाँ के रात के समय के आसमान साल 89% समय पर बिना बादर के, साफ रहे ला। वर्तमान में भी इहाँ मौजूद सेरो अर्माजोनेस बेधशाला में एक ठो 1.5 m हेक्सोपोड दूरबीन (छह पाया वाली दूरबीन) लागल बा आ काम क रहल बाटे।
26 अप्रैल 2010 के यूरोपियन दक्खिनी बेधशाला के काउंसिल द्वारा एह पहाड़ के यूरोपियन एक्सट्रीमली लार्ज टेलिस्कोप के लगावे खातिर जगह के रूप में बीछल गइल।
सोडियम
एक तत्त्व बा।
मैग्नीशियम
एक तत्त्व हऽ, एकर परमानविक संख्या 12 बा।
कार्टोग्राफी
कार्टोग्राफी या मानचित्र विज्ञान या नक्शानवीसी (अंग्रेज़ी: Cartography) एगो विज्ञान आ कला हवे जेवन नक्शा बनावे की विधि आ तरीका क अध्ययन करेला।
रंटगेनियम
रंटगेनियम  (Roentgenium) एक ठो भारी आ बहुत रेडियोएक्टिव सिंथेटिक तत्व बाटे जवना के चीन्हा Rg बा आ परमाणु संख्या 111 बाटे। ई खाली प्रयोगशाल में बनावल जा सके ला आ प्रकृति में अपने-आप ना पावल जाला। एकरे सभसे स्थाई आइसोटोप रंटगेनियम-282 के हाफ लाइफ 2.1 मिनट बाटे।
अल्मुनिया
एक तत्त्व बा।
नमक्कल जिला
नमक्कल जिला भारत के तमिलनाडु राज्य में एगो जिला बाटे। एकर मुख्यालय नमक्कल शहर बाटे। एकर कुल रकबा 3429 वर्ग कि॰मी॰ बाटे।
जनसंख्या
साल 2011 के जनगणना के हिसाब से नमक्कल जिला के कुल जनसंख्या 1721179 बाटे आ जनसंख्या घनत्व 506 बाटे।
सिलिकॉन
एक तत्त्व बा।
चोयु
चोयु हिमालय परबत के एगो चोटी बा जवन नेपाल आ चीन के सीमा पर नेपाल में स्थित बाटे। ई बिस्व के छठवीं सबसे ऊँच चोटी बाटे।
अनुष्का शर्मा
अनुष्का शर्मा (जनम 1 मई 1988) एक ठो भारतीय फिलिम ऐक्ट्रेस बाड़ी। अनुष्का शर्मा के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला। शर्मा वर्तमान में सभसे बेसी पेमेंट लेवे वाली ऐक्ट्रेस लोग में से एक बाड़ी आ कई गो अवार्ड जीत चुकल बाड़ी जेह में फिल्मफेयर सामिल बा। इनका के 2018 में फोर्ब्स एशिया के अंडर 30 लिस्ट में सामिल कइल जा चुकल बाटे।
उज्जैन
उज्जैन, मध्य प्रदेश के मालवा क्षेत्र में एक ठो सहर बाटे। ई उज्जैन जिला के मुख्यालय भी बा।
फॉस्फोरस
एक तत्त्व बा।
गंधक
एक तत्त्व बा।
पेरंबलूर जिला
पेरंबलूर जिला भारत के तमिलनाडु राज्य में एगो जिला बाटे। एकर मुख्यालय पेरंबलूर शहर बाटे। एकर कुल रकबा 1752 वर्ग कि॰मी॰ बाटे।
जनसंख्या
साल 2011 के जनगणना के हिसाब से पेरंबलूर जिला के कुल जनसंख्या 564511 बाटे आ जनसंख्या घनत्व 323 बाटे।
आर्गन
एक तत्त्व बा।
राजाजी नेशनल पार्क
राजाजी नेशनल पार्क भारत के उत्तराखंड राज्य में एगो नेशनल पार्क आ टाइगर रिजर्व बाटे। हिमालय के सभसे दक्खिनी श्रेणी के पहाड़ी इलाका जिनहन के शिवालिक कहल जाला, पर बिस्तार लिहले ई नेशनल पार्क लगभग 820 वर्ग किलोमीटर के रकबा में फइलल बाटे। ई उत्तराखंड के देहरादून आ पौड़ी गढ़वाल जिला में पड़े ला आ एकर कुछ हिस्सा उत्तर प्रदेश के सहारनपुर जिला में भी बिस्तार लिहले बा।
मूल रूप से, सभसे पहिले एह इलाका में देहरादून में 1935 में मोतीचूर बनजीव बिहार (सैंक्चुअरी) के अस्थापना भइल। बाद में आसपास चिल्ला आ राजाजी बनजीव बिहार बनलें आ साल 1983 में एह तीनों के बिलय क दिहल गइल आ एकरा के नेशनल पार्क आ टाइगर रिजर्व के दर्जा दे दिहल गइल।
एकर नाँव, भारत के आजादी के लड़ाई में हिस्सा लेवे वाला प्रमुख नेता सी॰ राजगोपालाचारी के नाँव पर रखल गइल हवे। इनके राजाजी के नाँव से भी जानल जाय आ ई भारत के अंतिम गवर्नर जनरल रहलें आ भारत सरकार इनका के भारत रत्न से सम्मानित कइलस।
क्लोरीन
क्लोरीन (Chlorine) एगो रासायनिक तत्त्व हवे जेकल चीन्हा Cl होला आ परमाणु नंबर 17 हऽ। ई हैलोजन ग्रुप के तत्व हवे आ एह ग्रुप के तत्व सभ में दुसरा सभसे हल्लुक तत्व हऽ। पीरियॉडिक टेबल में ई फ्लोरीन आ ब्रोमीन के बीचा में आवे ला। आम कमरा के तापमान पर ई पीयराहूँ रंग के गैस के रूप में रहे ला। ई बहुते सक्रिय केमिकल हवे आ बहुत तगड़ा ऑक्सीडाइज करे वाला एजेंट हवे।
पोटैशियम
एक तत्त्व बा।जवन उच्च अभिकीरिया सील होला।
सेल्फी
सेल्फी एगो आवे वाली भारतीय हिंदी भाषा के कॉमेडी-ड्रामा फिल्म ह जवना के निर्देशन राज मेहता कइले बाड़न आ एकर निर्माण धर्म प्रोडक्शन, मैजिक फ्रेम्स, पृथ्वीराज प्रोडक्शन, केप ऑफ गुड फिल्म्स आ स्टार स्टूडियो कइले बाड़न. ई मलयालम फिलिम ड्राइविंग लाइसेंस (2019) के रीमेक हवे। एह फिलिम में अक्षय कुमार आ एमरान हाशमी मुख्य भूमिका में बाड़ी आ डायना पेंटी आ नुशरत्त भरुच्चा मुख्य भूमिका में बाड़ी।
एह फिलिम के प्रिंसिपल फोटोग्राफी मार्च 2022 से शुरू भइल। ई 24 फरवरी 2023 के थियेटर में रिलीज होखे वाला बा
ल्होत्से
ल्होत्से नेपाल आ चीन के सीमा वाला इलाका में नेपाल में हिमालय परबत के चोटी बा जवन माउंट एवरेस्ट, के2 आ कंचनजंघा के बाद दुनिया के चउथी सबसे ऊँच चोटी हव।
धुनीवेंशी
धुनीवेंशी नगरपालिका, नेपाल के धादिंग जिला में एगो नगरपालिका बा। ई नगरपालिका में 9 गो वार्ड बा। एह नगरपालिका के कुल जनसंख्या 31,029 बा आ क्षेत्रफल 96.30 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से धादिंग जिला के पहिले के छत्रेदेउराली, जीवनपुर आ नौविसे गाँव विकास समिति सभ के मिला के धुनीवेंशी नगरपालिका बनल ह।
एकर केंद्र पहिले के नौविसे गाविस के कार्यालय मे राखल गइल बा। एह नगरपालिका के उत्तर मे नुवाकोट जिला दक्खिन मे मकवानपुर जिला पुरब मे काठमांडू जिला आ पश्चिम मे थाक्रे गांवपालिका, मकवानपुर जिला बाड़ें।
स्कैंडियम
एक तत्त्व बा।
सुदीप चटर्जी
सुदीप चटर्जी (সুদীপ চ্যাটার্জী) एगो भारतीय सिनेमाटोग्राफर हवें, जे मुख्य रूप से हिंदी सिनेमा आ बंगाली सिनेमा में काम करे लें। बुद्धदेब दासगुप्ता, नागेश कुकुनूर, श्रीजीत मुखर्जी, संजय लीला भंसाली, आ विशाल भारद्वाज जइसन समीक्षकन के प्रशंसित निर्देशकन का साथे काम कइले बाड़न। इनके ज्यादातर एकबाल (2005), चक दे इंडिया (2007), गुजारिश (2010), धूम 3 (2013), छोटूशकोने (2014), बाजीराव मस्तानी (2015), पदमावत (2018) आ गंगुबाई कठियावाड़ी (2022) नियर फिलिम सभ में काम खातिर जानल जाला। उनुका के बेस्ट सिनेमैटोग्राफी खातिर दू बेर, छोटूशकोने आ बाजीराव मस्तानी खातिर, राष्ट्रीय फिल्म पुरस्कार मिलल बा।
इस्लाम
इस्लाम दुनिया के एक ठो प्रमुख धरम हवे आ एकरे माने वाला लोग के मुस्लिम भा मुसलमान कहल जाला। माने वाला लोग के संख्या के हिसाब से ई दुनिया के दूसर सभसे बड़ धरम हवे। इस्लाम एक ठो भगवान में बिस्वास करे ला आ अरबी में भगवान के अल्लाह कहल जाला, अल्लाह के निराकार मानल जाला।
इस्लाम शब्द के अर्थ होला जे (अल्लाह यानि भगवान में पूरा) "समर्पण के भाव" (रखत होखे)। ई धरम आदम, नूह, मूसा, इब्राहिम, मूसा आ ईसा नियर पैगंबर लोग सभ के इज्जत करे ला आ मुहम्मद के अंतिम पैगंबर माने ला। इस्लाम के माने वाला लोग एकरा के हमेशा से मौजूद माने ला बाकी समय के गिनती के मकसद से इस्लामी कैलेंडर के सुरुआत मुहम्मद साहब द्वारा हिजरत के तिथि से मानल जाला।
इस्लाम के मुख्य ग्रंथ कुरान (क़ुरआन) हवे आ इस्लाम में पाँच गो आधार बाड़ें : शहादा, बचन उठावल कि अल्लाह एक बाने आ मुहम्मद उनके पैगंबर हवें ; सलात, रोज पाँच टाइम प्रार्थना कइल जेकरा के नमाज़ कहल जाला ; ज़कात, दान कइल ; सोम, बरत रखल यानि रोज़ा ; आ हज, यानि मक्का के तीर्थयात्रा (कम से कम जिनगी में एक बेर)।
टाइटैनियम
एक तत्त्व बा।
वैनेडियम
एक तत्त्व बा।
पुंछ जिला
पुंछ जिला भारत के जम्मू अउरी काश्मीर राज्य में एगो जिला बाटे। एकर मुख्यालय पुंछ शहर बाटे। एकर कुल रकबा 1674 वर्ग कि॰मी॰ बाटे।
आनंद भवन
आनंद भवन इलाहाबाद में एगो इतिहासी संग्रहालय बा जेवन पहिले नेहरू परिवार के घर रहे। ई सन् 1930 में बन के तइयार भइल।
आनंद भवन के इंदिरा गांधी 1970 में भारत सरकार के दान कइ दिहली।
पुदुकोटै जिला
पुदुकोटै जिला भारत के तमिलनाडु राज्य में एगो जिला बाटे। एकर मुख्यालय पुदुक्कोट्टई शहर बाटे। एकर कुल रकबा 4651 वर्ग कि॰मी॰ बाटे।
जनसंख्या
साल 2011 के जनगणना के हिसाब से पुदुकोटै जिला के कुल जनसंख्या 1918725 बाटे आ जनसंख्या घनत्व 348 बाटे।
संसाधन भूगोल
संसाधन भूगोल (अंग्रेजी: Resource geography) आम ब्यापक बिभाजन अनुसार मानव भूगोल के, आ बिसेस रूप से सटीक आ सकेत बिभाजन अनुसार आर्थिक भूगोल के, एगो शाखा हउवे। भूगोल के ई शाखा मुख्य रूप से संसाधन सभ के पृथ्वी पर अलग-अलग जगह बितरण पर धियान केन्द्रित करे ला। संसाधन के कमी, संसाधन के पर्याप्तता (भरपूर मौजूदगी), गुणवत्ता (इस्तेमाल खाती आ उत्पादन में महत्व अनुसार) आ मनुष्य के सस्टेनेबल बिकास एकर मुख्य फोकस बाटे। एकरे अलावा ई, संसाधन सभ के उपलब्धता वाला इलाका आ डिमांड वाला इलाका के बीच बिसमता के भी अध्ययन करे ला।
संसाधन भूगोल के मुख्य सवाल ई बा की पृथ्वी पर सीमित मात्रा में पावल जाए वाला संसाधन सभ कइसे मनुष्य के असीमित मांग के पूरा क सके लें। एह शाखा के बिचारधारा में उपयोगिता वादी, प्राग्मैटिक आ प्रबंधनकारी, तीनों तरह के बिचार रहल बा।
बिसयबस्तु
भूगोल अपना सुरुआती काल से धरती प बिबिध चीज सभ के बितरण के अध्ययन करे वाला बिसय बा; साथे-साथे साथ ई मनुष्य के बिबिध क्रियाकलाप आ मनुष्य के पर्यावरण के बीचा में संबंध के भी स्थान (जगह) के बिसेस महत्व के धियान में रख के अध्ययन करे वाला बिसय हवे। मनुष्य के क्रियाकलाप सभ के स्थानिक (स्पेशियल) अध्ययन भूगोल के बिसाल शाखा मानव भूगोल के अंतर्गत कइल जाला। मानव भूगोल के उपशाखा बा आर्थिक भूगोल जे मनुष्य के बिबिध आर्थिक कामकाज सभ के भूगोलीय अध्ययन आ बिस्लेषण करे ला।
मूल रूप से प्राकृतिक संसाधन सभ के भूगोल के अध्ययन में — संसाधन सभ के धरातल प बितरन, इनहन के ख़ास तरीका से (असमान) बितरण के कारण आ पैटर्न के अध्ययन, बितरण में जगह अनुसार बिबिधता आ असमानता के कारण पड़े वाला आर्थिक परभाव वगैरह के अध्ययन कइल जाला।
समय के साथ एह शाखा के फोकस भी बदलत रहल बा। एगो बिद्वान के कहनाम बा कि अगर बीसवीं सदी के शुरूआती दौर में ई प्राकृतिक संसाधन के अर्थशास्त्र के भूगोल के जिकिर भइल रहित तब एकर अरथ बूझल जाइत कि "कौनों देस के खेती, जंगल, खनिज, जल आ अउरी प्राकृतिक संसाधन सभ के लोकेशन के मतलब, जनसंख्या के केंद्र आ आर्थिक कामकाज के केंद्र सभ संबंधित" हालाँकि उनके अनुसार ई नया समय में बदल रहल बा आ "अब बेहवारिक भूगोल आ बेहवारिक अर्थशास्त्र, जे दुनों एक दुसरे के करीब आ रहल बाड़ें, के बीच अंतर्संबंध सभ के रूप में बिकसित हो रहल बा"।
भारत में
भारत में संसाधन भूगोल के शुरुआती काम जमीन के इस्तेमाल संबंधी अध्ययन से भइल, जेकरा लैंड-यूज मैपिंग आ लैंड-यूटीलाइजेशन से जुड़ल मानल जा सके ला। इहाँ एस. पी. चटर्जी द्वारा सभसे पहिले एह क्षेत्र में 1941 में धियान दियावल गइल। इनहीं के द्वारा 1956 में नेशनल एटलस एंड थीमैटिक मैपिंग ऑर्गेनाइजेशन के अस्थापना कलकत्ता में भइल। इनके अलावा प्रकाशराव, सेन आ मोहम्मद शफी के काम एह क्षेत्र में मुख्य रूप से गिनावल जा सके ला।
ओजोस देल सालादो
ओजोस देल सालादो भा ओजोस डेल सैलाडो (Ojos del Salado) चिली-अर्जेंटाइना बाडर पर एगो सक्रिय स्तरित ज्वालामुखी (स्ट्रेटावल्कैनो) बाटे। 6893 m ऊँचाई वाला ई परबत दुनियाँ के सभसे ऊँच सक्रिय ज्वालामुखी हवे। पच्छिमी गोलार्ध आ दक्खिनी गोलार्ध में ई दुसरा सभसे ऊँच परबत हऽ आ चिली के सभसे ऊँच परबत हवे। ई पच्छिमी महादीप के सभसे ऊँच परबत एकांकागुआ (6961 m) से करीबन 600 km उत्तर मेंस्थित बाटे।
संभोग
सेक्स (संभोग) अपना ब्यापक अरथ में नर आ मादा के बीच कामुक (सेक्सुसल) आनंद आ मजा खाती कइल जाए वाला सगरी काम के कहल जाला जेह में, चुंबन, स्पर्श, कामुक तरीका से ताकल, अकवारी मे भरल वगैरह सगरी क्रिया सामिल कइल जाला जबकि, खास छोट अरथ में, ई मर्द द्वारा औरत के जञनी में आपन शिशन प्रवेश कराके धक्का देवे के क्रिया हवे जेकरा शारीरिक आ मानसिक मजा आ आनंद खाती, लइका जनमावे ला, चाहे फिन दुनों मकसद से कइल जाला। एकरा के अंग्रेजी में सेक्सुअल इंटरकोर्स भा संस्कृत में मैथुन कहल जाला। ऊपर बतावल आम तरीका के जञनी संबंधी सेक्स कहल जाला; एकरे अलावा पाछे से मलदुआर में लिंग घुसा के (गुदा मैथुन), मुँह में घुसा के (मुख मैथुन), अँगुरी से, या कौनों अन्य चीज (जइसे कि डिलडो घुसा के) से कइल सेक्स भी सामिल बा। एह क्रिया में शारीरिक जुड़ाव महसूस कइल जाला आ ई खाली शारीरिक सुख खाती, मानसिक संतुष्टी खाती कइल जा सके ला या फिर सेक्स से दू लोग में आपसी भावनात्मक लगाव भी बढ़ सके ला।
मुहम्मद इब्न मूसा अल्-ख्वारिज़मी
मुहम्मद इब्न मूसा अल्-ख्वारिज़मी भा अल ख्वारिज्मी फारस के प्रसिद्ध गणितज्ञ, दार्शनिक आ खगोलविद रहलें। बीजगणित के क्षेत्र में उनके योगदान बहुत महत्व के मानल जाला आ अल्गोरिद्म शब्द उनहीं के नाँव पर पड़ल बाटे।
रामनाथपुरम जिला
रामनाथपुरम जिला भारत के तमिलनाडु राज्य में एगो जिला बाटे। एकर मुख्यालय रामनाथपुरम शहर बाटे। एकर कुल रकबा 4123 वर्ग कि॰मी॰ बाटे।
जनसंख्या
साल 2011 के जनगणना के हिसाब से रामनाथपुरम जिला के कुल जनसंख्या 1337560 बाटे आ जनसंख्या घनत्व 320 बाटे।
अचार
अचार भा अचाँर खाना के एगो आइटम हवे जे खासकर भारतीय उपमहादीप (भारत, नेपाल, पाकिस्तान आ आसपास के देस सभ) में बनावल जाला। ई कई तरह के फल आ तरकारी सभ से बनावल जाला। दू गो मुख्य प्रकार होला तेलहा अँचार आ नूनहा अँचार, पहिला में फल आ सब्जी के काट के मसाला लपेट के खाए वाला तेल में सान के रखल जाला जबकि नुनहा अँचार में एकरा के ढेर दिन ले चले लायक बनावे बदे नमक के इस्तेमाल होला।
आम के अचार सभसे प्रचलित अचार हवे। एकरे अलावा कटहर, नेबू, मुरई, आदी, लहसुन, अमड़ा, करवन, वगैरह चीज के अचार बनावल जाला। खाना में ई बहुत थोड़ा सा लिहल जाला आ मुख्य भोजन के चटकार बनावे खाती खाइल जाला।
पहिले अँचार के घरेलू रूप से बनावल जाय, हालाँकि अब एकर ब्यापारिक उत्पादन बहुत बढ़ गइल बा आ बड़े-बड़े कंपनिन के फैक्टरी में एकर ब्यापक पैमाना पर उत्पादन कइल जा रहल बा।
समान
अँचार के मुख्य सामग्री कवनो फल भा सब्जी होला। आमतौर पर अइसन फल या सब्जी बीछल जाला जे सवाद में खटास वाला होखे, जवना से कि अँचार चटकार बने। दक्खिन-एशिया में जवना चीज सभ के अचार बनावल जाला ओह में आम आ नेबू प्रमुख बाने। एकरे अलावा गोभी, कटहर, गाजर, मुरई, टमाटर, पियाज, लहसुन, अदरक, कोंहड़ा, भसींड़ (कमल के सोरि), हरियर भा लाल मरिचा, करवन, अँवरा, अमड़ा वगैरह के अचार बनावल जाला। उत्तर भारत में पाकड़ के ठूँसा (नई पतई के कोंपल) के भी अँचार बने ला आ दक्खिन भारत में नारियल बंस के पौधा सभ के नया पतई के करिला नियर रूप से भी।
दुसरा प्रमुख सामग्री हवे ढेर दिन ले चलावे आ सरे से बचाव खातिर इस्तेमाल होखे वाला घोल। बहुत सारा अचार खाली नून डार के बनावल जालें आ नमकीन पानी में अँचार के टुकड़ा ढेर दिन ले सुरक्षित रहे ला। अइसन अचार के नुनहा अचार कहल जाला। दुसरे किसिम के अचार, खाए वाला तेल में बने लें। उत्तर भारत में सरसों के तेल सभसे ढेर इस्तमाल होला। कुछ जगह सरसों के तेल कि जगह पीसल सरसों के प्रयोग भी होला, खासतौर से आंध्र परदेस में। कबो-कबो मामूली मात्रा में सिरका भी डालल जाला।
तीसरा चीज हवे मसाला। सरसों आ अमचूर (आम के सुखावल आ पीसल खटाई) एकर मुख्य अंग होला। बाकी मसाला इलाका के अनुसार बिबिधता लिहले कई चीज के हो सके ला।
जे. के. रोलिंग
जोन रोलिंग (Joanne Rowling; जनम 31 जुलाई 1965) जे जे॰ के॰ रोलिंग आ रॉबर्ट गालब्रेथ नाँव से लेखन के काम करे ली, एगो ब्रिटिश लेखिका बाड़ी। लेखिका के अलावा ई मानवप्रेमी, फिलिम आ टीवी प्रोड्यूसर, आ स्क्रीनलेखिका बाड़ी आ इनके सभसे ढेर परसिद्धि हैरी पॉटर सीरीज के लिखे खातिर बा। इनके लिखल एह सीरीज के बहुत सारा किताब बिका चुकल बाड़ी आ ई सीरीज इतिहास के सभसे ढेर बिकाए वाली सीरीज बा। एह किताबन के कहानी पे फिलिम भी बनावल गइल बा आ इनहन के स्क्रीन अप्रूवल रोलिंग के लगे बा आ अंतिम फिलिम सभ के प्रोड्यूसर भी ई खुद रहली।
रोलिंग के जनम इंग्लैंड के ग्लूशेस्टरशायर के येट में भइल आ ई एम्नेस्टी इंटरनेशनल खातिर रिसर्चर आ दुभाषिया सेक्रेटरी के काम करत रहली जब 1990 में इनके मन में हैरी पॉटर के सीरीज के कल्पना उपजल जब ई एगो लेट चल रहल ट्रेन में मानचेस्टर से लंदन जा रहल रहली। एकरे बाद के सात साल में इनके महतारी के मौत भइल, पहिला संतान पैदा भइल आ पहिला पति से तलाक भइल आ गरीबी के दिन देखे के पड़ल, साल 1997 में हैरी पॉटर सीरीज के पहिला किताब हैरी पॉटर एंड दि फिलॉसफर्स स्टोन छपल। एकरा बाद छह गो सीक्वल छपलें जिनहन में आखिरी हैरी पॉटर एंड दि डेथली हालोज 2007 में छपल। ई पूरा सीरीज लइकन खातिर लिखल रहल। एकरे अलावा बड़ लोग खाती भी इनके चार गो किताब बाड़ी सऽ।